2020. gada 26. maijā Noteikumi Nr. 323

Rīgā (prot. Nr. 36 14. §)

**Pārtikas drošības, dzīvnieku veselības un vides zinātniskā institūta "BIOR" valsts pārvaldes uzdevumu ietvaros veikto darbību cenrādis**

Izdoti saskaņā ar

Pārtikas aprites uzraudzības likuma

21.2panta trešo daļu,

Veterinārmedicīnas likuma [11. panta trešo daļu](https://likumi.lv/ta/id/20436-veterinarmedicinas-likums#p12),

Dzīvnieku barības aprites likuma

20. panta ceturto daļu un

Ģenētiski modificēto organismu aprites likuma

5. panta pirmās daļas 5. punktu

1. Noteikumi nosaka Pārtikas drošības, dzīvnieku veselības un vides zinātniskā institūta "BIOR" (turpmāk – institūts) valsts pārvaldes uzdevumu ietvaros veikto darbību cenrādi.

2. Institūts darbības valsts pārvaldes uzdevumu ietvaros veic saskaņā ar cenrādi (pielikums).

3. Ja laboratoriskais izmeklējums, kura cena nav noteikta šo noteikumu pielikumā, veicams nekavējoties, Zemkopības ministrija un institūts, pamatojoties uz iesniegtajiem aprēķiniem, vienojas par cenu, kāda piemērojama līdz dienai, kad stājas spēkā attiecīgs grozījums šajos noteikumos.

4. Atzīt par spēku zaudējušiem Ministru kabineta 2013. gada 17. septembra noteikumus Nr. 882 "Pārtikas drošības, dzīvnieku veselības un vides zinātniskā institūta "BIOR" valsts pārvaldes uzdevumu ietvaros veikto darbību cenrādis" (Latvijas Vēstnesis, 2013, 184. nr.; 2016, 215. nr.).

Ministru prezidents A. K. Kariņš

Zemkopības ministrs K. Gerhards